شیخ ادیبالی

شیخ ادیبالی (1206-1326 ،  ، ،اصلی نام: عمادالدین مصطفیٰ بن ابراہیم بن اِناج القرشہری  )، وہ اخی تنظیم کے ایک انتہائی با اثر عثمانی سنی شیخ تھے جنھوں نے ترقی پذیر عثمانی ریاست کی پالیسیاں تشکیل دینے میں مدد کی۔  سلطنت عثمانیہ کے قیام کے بعد وہ اس کے پہلے قاضی بنے۔ وہ شمالی عرب قبیلےبنو تمیم سے تعلق رکھتے تھے اور نسب کے لحاظ سے سید تھے۔

عثمانی رہنماؤں سے تعلقات 
ادیبالی اکثر اپنے قریبی دوست ارطغرل غازی ، عثمان اول کے والد ، سےاسلام کےاور اناطولیہ میں مسلمانوں کے حالات و معاملات کے بارے میں گفتگو کرتے رہتے تھے۔ عثمان ادیبالی کے ہاں متواتر مہمان رہا کرتا تھا۔ ادیبالی عثمان کے مربی تھے ۔  ایک کثیرالبیان قصے کے مطابق ، عثمان جب ادیبالی کی درگاہ پر تھا، تو اس نے خواب دیکھا کہ ایک چاند ادیبالی کے سینے سے نکل کر اس کے سینے میں داخل ہو رہا ہے۔  ان کا یہ خواب ریاست عثمانیہ کے قیام کی طرف اشارہ تھا۔ ادیبالی کی بیٹی رابعہ بالا کی شادی عثمان اول سے 1289 میں ہوئی تھی۔ شیخ ادیبالی کا ایک بیٹا ، محمود پاشا بھی تھا ، ان کے شاگردوں میں سے ایک مایہ ناز شاگرد درسون فقیہہ تھے۔ شیخ ادیبالی کا 120 سال کی عمر میں 1326 ءمیں بلجیک میں انتقال ہوا۔

عثمان اول کو نصیحت

شیخ ادیبالی کی نصیحت 

بظاہر ادیبالی نے عثمان کو یہ نصیحت کی لیکن یہ وصیت ان کی نسل سے ہونے والے تمام سلاطین پر لاگو ہوتی تھی اور تمام عثمانی سلاطین نے اسے مشعل راہ بنایا جو اکثر تواریخ میں مذکور ہے۔

ادیبالی نے عثمان کو نصیحت کی:اے میرے فرزند!
اب تم بادشاہ ہو!
 
اب سے،غصہ ہمارے لیے؛
اور صبر،تمہارے لیے!
 
پریشانی ہمارے لیے؛
اطمینان تمہارے لیے!
 
ہمارا کام الزام لگانا؛
تمہارا کام برداشت کرنا!
 
ہمارے لیے،بے سروسامانی اور  خطائیں؛
تمہارے لیے، برداشت!
 
جھگڑا،ہمارے لیے؛
انصاف تمہارے لیے!
 
ہمارے لیے؛حسد ، افواہیں اور بہتان؛
تمہارے لیے، درگزر!
 
اے میرے بیٹے!
 
اب سے،تقسیم ہونا ہمارے لیے؛
اور متحد کرنا ،تمہارا کام!
 
کاہلی ،ہمارے لیے؛
تنبیہ اور ہمت بڑھانا ،تمہارا کام!
 
اے میرے بیٹے!
 
صبر کرو،پھول اپنی مدت سے قبل نہیں کھلتا۔
مت بھولنا: رعایاترقی کرے گی تو ریاست پھلے پھولے گی!
 
اے میرے بیٹے!
 
تمہارا بوجھ بھاری ہے, تمہارا کام مشکل!
خدا تمہارا حامی و ناصر ہو!

ارطغرل غازی کی نصیحت 
وفات سے قبل ارطغرل غازی نے عثمان کو وصیت کی جسے عثمانی مورخ ابن کمال نے سلاطین نامہ میں درج کیا ہے۔بظاہر یہ الفاظ ارطغرل غازی نے عثمان کے لیے کہے لیکن یہ وصیت ان کی نسل سے ہونے والے تمام سلاطین پر لاگو ہوتی تھی اور تمام عثمانی سلاطین نے اسے مشعل راہ بنایا جو اکثر تواریخ میں مذکور ہے۔اس وصیت میں ارطغرل نے عثمان کو ادیبالی سے متعلق بھی نصیحت کی تھی۔ ارطغرل کے الفاظ یہ ہیں:

ثقافتی عکاسی 
شیخ ادیبالی کے کردار کو ترکی کی ٹیلی ویژن سیریز ارطغرل غازی (2014 - 2019) اور عثمان غازی (2019 - تاحال)میں فلمایا گیا ہے۔

مزید دیکھئے 
 عثمان کا خواب
 سلطنت عثمانیہ کی بنیاد

حوالہ جات 
سو سالہ ترک شخصیات
شخصیات سلطنت عثمانیہ
تیرہویں صدی کے اسلامی مسلم علما
1326ء کی وفیات
1206ء کی پیدائشیں
علوی
ایک سو دس سالہ یا زائد عمر کے مرد
تیرہویں صدی کی سلطنت عثمانیہ کی شخصیات
ویکی ڈیٹا سے مطابقت رکھنے والی مختصر تفصیل
بنو عدنان